ΟΧΙΣΤΗΝ ΕΚΔΟΣΗ ΤΟΥ ΚΟΥΡΔΟΥ ΠΟΛΙΤΙΚΟΥ ΚΕΝΑΝΑΓΙΑΖ 


Ο Κούρδος πολιτικός Κενάν Αγιάζ συνελήφθη την Πέμπτη στο αεροδρόμιο της Λάρνακας ενώ ήταν 
έτοιµος να ταξιδέψει προς Αυστρία και µετά Σουηδία ώστε να επανενωθεί µε την οικογένεια του. Ο 
Κενάν είναι αναγνωρισμένος πολιτικός πρόσφυγας στην Κύπρο και έχει περάσει εδώ τουλάχιστον 13 
χρόνια. Ἡ σύλληψη του στο αεροδρόμιο της Λάρνακας έγινε από την κυπριακή αστυνομία στη βάση 
εντάλµατος που εκδόθηκε απὀ το γερμανικό κράτος, το οποίο τον κατηγορεί για συμμετοχή σε.. 
τρομοκρατική οργάνωση. Ἡ παράδοση του από το κυπριακό κράτος στη Γερμανία θα σηµαίνει 
ταυτόχρονα έκδοση του στην Τουρκία, αφού το γερμανικό κράτος βρίσκεται σε αγαστή συνεργασία µε 
το τουρκικό, ειδικά σε θέµατα ποινικής δίωξης Κούρδων αγωνιστών και αγωνιστριών. 


Ο Κενάν, είναι ένας σημαντικός άνθρωπος του κουρδικού κινήματος ελευθερίας και έχει ήδη περάσει 
20 χρόνια στις τουρκικές φυλακές αντέχοντας φρικτά βασανιστήρια. Παρά τα όσα πέρασε, µετά την 
αποφυλάκιση του έφυγε από την Τουρκία και συνέχισε να κάνει διαλέξεις οπουδήποτε τον καλούσαν 
στην Ευρώπη διαδίδοντας τα μηνύματα της γυναικείας απελευθέρωσης και της αντικαπιταλιστικής 
αντίστασης του κουρδικού κινήματος ελευθερίας. Το να συνεχίσει ένας Κούρδος και µια Κούρδισσα 
τον αγώνα τους στην Ευρώπη µπορεί να σηµαίνει φυλάκιση και έκδοση στην Τουρκία ή ακόµα και 
άµεση δολοφονία από μυστικές υπηρεσίες όπως µας έδειξαν οι δολοφονίες στο Παρίσι στις 23/12/22 
καιτις 9/1/13. 


Ἡ ιστορία του Κενάν είναι ἴδια µε την ιστορία του Κορµάζ Τσερκέζ το 2019 στην Κύπρο. Παρά την 
παρακαταθήκη που άφησε η ιστορική απόφαση του δικαστηρίου να µην παραδοθεί στο γερμανικό 
κράτος ένας Κούρδος αγωνιστής όπως ο Τσερκέζ, βλέπουμε πάλι σήµερα το ίδιο παιχνίδι εις βάρος του 
κουρδικού λαού µε την υπόθεση του Κενάν. Ο κύριος λόγος ποινικής δίωξης των Κούρδων και 
Κουρδισσών διεθνώς είναι το γεγονός ότι το ΡΚΚ (Εργατικό Κόμμα Κουρδιστάν) στην πλειοψηφία 
των δυτικών χωρών, και ειδικά του ΝΑΤΟ, θεωρείται τρομοκρατική οργάνωση. Γιαυτό ανάµεσα στα 
πάγια αιτήµατα του κουρδικού κινήματος είναι να βγει το ΡΚΚ από την λίστα των τροµοκρατικών 
οργανώσεων. 


Στο πρόσωπο του Κενάν δικάζεται ο κουρδικός λαός και αγώνας του, ο οποίος είναι αγώνας για την 
ειρηνική συνύπαρξη των λαών. Το κυπριακό κράτος εκτελώντας το ένταλμα σύλληψης, και πόσο 
μάλλον αν τολμήσει να παραδώσει τον Κενάν στη Γερμανία, ευθυγραμμίζεται µε τον πόλεμο του 
νατοϊκού τουρκικού κράτους κατά του κουρδικού λαού. 


Εμείς είμαστε πάντα στο πλευρό των λαών που μάχονται για την ελευθερία τους και την αυτονομία 
τους. Στεκόµαστε δίπλα σε όσες και όσους κρατάνε ακόµα ζωντανό το μήνυμα της επανάστασης και 
τρέφουµε αμέριστο σεβασμό σε αγωνιστές σαν τον Κενάν Αγιάζ που δεν λύγισαν στις φυλακές και 
αφιέρωσαν όλη τους την ζωή στον αγώνα για ένα καλύτερο κόσµο. 


Την Τρίτη, στις 9 το πρωί, στα δικαστήρια της Λάρνακας θα εκδικαστεί η υπόθεση του Κενάν Αγιάζ. 
Όσοι και όσες περισσότεροι μπορούμε ας παρεβρεθούμε εκεί για στήριξη του δίκαιου του αγώνα. 


Η ΑΛΛΗΛΕΓΓΥΗ ΟΠΛΟ ΤΟΝ ΛΑΟΝ 

